stanford-oval/wikipedia huggingface dataset:
Mr. Know All
פרשנויות מקובלות

הסיפור "מר יודע כל" מראה שדעות קדומות הן דבר שגוי. מר קלדה הצטייר תחילה כאדם בלתי נסבל, אך מתגלה כאדם רגיש וטוב לב, ואילו הגברת רמזי, שתוארה בצורה חיובית, מתגלה כאדם מזויף וצבוע, אישה שככל הנראה בוגדת בבעלה.
יש הרואים בפנינים כמשל, מר קלדה מתואר על ידי המספר כ"אנגלי מזויף" ואילו גברת רמזי כאישה צנועה ונעימה, אך בסופו של דבר אנו מגלים ש"הפנינה האמיתית" היא דווקא מר קלדה ואילו "הפנינה המזויפת" שנחשבה בעיני המספר לאמיתית היא גברת רמזי.
במידה רבה הסיפור עוסק במספר עצמו, בתהליך שהוא עובר ובהתפכחות שלו. הוא מבין את שגיאותיו בניתוח אישיותם של מר קלדה ושל הגברת רמזי, אך גם בסוף, גם כשהאמת מתגלה, השינוי שעובר המספר אינו מוחלט. המספר אמנם מבין שהדעות הקדומות שבהן החזיק היו שגויות, אך למרות זאת הוא אינו מחבב את מר קלדה.
היסטוריה

הסיפור "מר יודע כול" פורסם לראשונה בספטמבר 1924 בכתב העת Good Housekeeping.
הסיפור עובד בשנת 1950 לסרט קולנוע בשם "טריו", שכלל שלושה סיפורים מאת סומרסט מוהם.
הסיפור עובד בעיבוד מודרני וחופשי באחד מפרקי הסדרה "לא יאומן כי יסופר" (Tales of the Unexpected) של ה-BBC, בשם Mr. Know-All (עונה 9 פרק 14, 1988) עם חיים טופול בתפקיד ראשי.
ראו גם

דעה קדומה
דילמה
כתב העת Good Housekeeping (באנגלית)
הסרט טריו (באנגלית)
54 השנים הראשונות

| --- | --- |

 בימוי:  אבי מוגרבי 
 שחקנים ראשיים:  שלמה גזית אבי מוגרבי צבי בראל 
 מדינה:  ישראל 
 הקרנת בכורה:  2021 
 משך הקרנה:  105 דק' 
 שפת הסרט:  עברית 
 סוגה:  סרט תיעודי 
 דף הסרט ב־IMDb
 
54 השנים הראשונות – מדריך מקוצר לכיבוש צבאי הוא סרט ישראלי באורך מלא משנת 2021 של הבמאי אבי מוגרבי. הסרט מתאר את הכיבוש הישראלי בגדה המערבית וברצועת עזה מנקודת מבטם של חיילי צה"ל משנת 1967 ועד 2021. מלבד עדויות יש בסרט קטעי סרטים ארכיוניים. הבמאי אבי מוגרבי מלווה את הסרט לכל אורכו בתפקיד של מספר ומדריך.
עלילה

בסרט מעידים גברים שהיו חיילים בשטחים הכבושים והוא מתפתח באופן כרונולוגי ממלחמת ששת הימים בשנת 1967 עד ל-2021. העדויות נאספו על ידי ארגון שוברים שתיקה. מלבד עדויות מפי מי שהיו חיילים לאורך השנים, יש קטעי ארכיון, שמהווים לעדויות אלה מעין אילוסטרציה. הבמאי אבי מוגרבי מופיע במהלך הסרט ומדבר על מהות הכיבוש באופן כללי. הכיבוש הישראלי בגדה המערבית וברצועת עזה מוצג בסרט כדוגמה למורכבות של החיים בתנאי שלטון קולוניאלי.
פרסים

זוכה פרס מיוחד לבמאי בפסטיבל יאמאגטה לקולנוע תיעודי (אנ') לשנת 2021
זוכה פרס פסטיבל הקולנוע טורינו (אנ') לבמאי לשנת 2021
דריל רוברסון

| --- | --- |

 לידה:  ארצות הברית
 מדינה:  ארצות הברית 
 השתייכות:  חיל האוויר של ארצות הברית
 תקופת הפעילות:  1983–2017 (כ־34 שנים)
 דרגה:   לוטננט גנרל
 תפקידים בשירות
 מפקד כנף קרב 52  מפקד כנף קרב 325  מפקד כנף המשלוח האווירי 455  ראש ענף תכנון אסטרטגי במטה חיל האוויר  סגן ראש אגף תכנון במטות המשולבים  מפקד חיל האוויר השלישי של ארצות הברית  מפקד פיקוד החינוך והאימונים של חיל האוויר
 פעולות ומבצעים
 מלחמת המפרץ מלחמת עיראק מלחמת אפגניסטן
 עיטורים
   מדליית השירות העילאי של מחלקת ההגנה (2)  לגיון ההצטיינות (3)  צלב התעופה המצוינת (2)   כוכב הארד (2)  מדליית האוויר (13)
 
דריל לי רוברסון (באנגלית: Darryl Lee Roberson) הוא קצין בדימוס בדרגת לוטננט גנרל בחיל האוויר של ארצות הברית. שירת כמפקד פיקוד החינוך והאימונים של החיל.
ביוגרפיה

רוברסון סיים ב-1983 את לימודיו באקדמיית חיל האוויר של ארצות הברית. שירת כמדריך טיסה וטייס מקדונל דאגלס F-4 פנטום בבסיסים בארצות הברית ובגרמניה המערבית. בשנים 1989–1993 שירת כמדריך טיסה וטייס F-15 איגל בכנף 4 והשתתף במלחמת המפרץ. בשנים 1993–1995 שירת בצוות האירובטי של חיל האוויר ("תאנדרבירדס") כטייס F-16 פייטינג פלקון. נטל חלק בתוכנית ההתמחות של קונגרס ארצות הברית ומכון ברוקינגס ושירת במטהו של הסנאטור טד סטיבנס. לאחר מכן שירת במשרד מזכיר חיל האוויר.
באפריל 1999 מונה למפקד טייסת הקרב 90, טייסת F-15 המוצבת באלסקה. מדצמבר 2001 עד יוני 2001 שירת כעוזר מפקד חיל האוויר ה-11 של ארצות הברית שמפקדתו באלסקה. לאחר לימודים במכללת המלחמה הלאומית מונה ביולי 2002 למפקד להק המבצעים של כנף 4, במסגרת זו שימש מפקד כוח המשלוח האווירי של הכנף למלחמת עיראק. באוגוסט 2004 מונה לעוזר ראש ענף לוחמה בטרור והגנת המולדת במטות המשולבים.
ביוני 2006 מונה למפקד כנף קרב 52 במוצבת בגרמניה ומפעילה מטוסי A-10 ת'נדרבולט II ו-F-16. במרץ 2008 מונה למפקד כנף קרב 325 בפלורידה, המכשירה טייסי F-15 ו-F-22 ראפטור.
באפריל 2011 מונה למפקד כוח המשלוח האווירי 455 בבסיס באגראם שבאפגניסטן. באפריל 2012 מונה לראש ענף תכנון אסטרטגי במטה חיל האוויר, וביולי 2012 מונה לסגן ראש אגף תכנון במטות המשולבים.
במאי 2014 קודם לדרגת לוטננט גנרל ומונה למפקד חיל האוויר השלישי שבפיקוד אירופה במקום קרלטון אוורהארט. במסגרת זו שימש גם מפקד "כוח המשימה המשולב - ישראל" (JDF-I). ביולי 2015 מונה למפקד פיקוד החינוך והאימונים של חיל האוויר ושירת בתפקיד עד נובמבר 2017 כאשר הוחלף על ידי סטיבן קווסט.
במהלך שירותו צבר 5,155 שעות טיסה מהם 865 שעות טיסה מבצעיות, על מטוסי מקדונל דאגלס F-4 פנטום, ‏F-15 איגל, F-16 פייטינג פלקון, F-22 ראפטור ו-C-21A.
לאחר שחרורו מכהן כסגן נשיא בחברת רולס רויס צפון אמריקה.
רוברסון בעל תואר ראשון בהנדסת אווירונאוטיקה מאקדמיית חיל האוויר בקולורדו, תואר שני באווירונאוטיקה מאוניברסיטת האווירונאוטיקה אמברי-רידל בפלורידה ותואר שני באסטרטגיית ביטחון לאומי ממכללת המלחמה הלאומית. הוא נשוי לשריל ואב לבן ובת. בנו משרת אף הוא כטייס בחיל האוויר.
הערות שוליים

↑  ליאור אסטליין, ‏מפקד ה-JDFI: "אנחנו נבוא כדי לסייע בהגנה", באתר חיל האוויר הישראלי, 5 בנובמבר 2014
↑  New 3rd AF commander talks priorities, shares experiences, ‏kaiserslauternamerican.com‏, 18 בספטמבר 2014
| --- | --- |
בקרת זהויות :  LCCN: no2017124003  VIAF: 16150686606112542532   WorldCat (עם VIAF): 16150686606112542532
מערך ההסברה של חמאס

מערך ההסברה של חמאס פועל מסוף שנות ה-80 של המאה ה-20, ועוסק בפעילות תקשורתית והסברתית המכוונת בעיקר לציבור הפלסטיני, שתוצאתה היא גיוס פעילים מציבור זה על מנת לבצע פעילות טרור נגד מטרות ישראליות עבור חמאס, אחרי שהם עברו מבחנים והכשרה.
משנות ה-90 החלו דוברי חמאס בלתי רשמיים לקבל אחריות על פיגועי טרור שבוצעו נגד חיילים ואזרחים ישראליים. הדוברים פנו גם נגד תנועת הפת"ח, משום שהתנגדו לה עקב התקדמותה לעבר הסכמי אוסלו, ונגד פלסטינים על מנת להניא אותם משיתוף פעולה עם צבא הגנה לישראל ושירות הביטחון הכללי.
מערכת הביטחון הישראלית איננה מקלה ראש בהסברה זו של דוברות חמאס.
היסטוריה

בתחילה פעל מנגנון ההסברה רחוק מהמודיעין הישראלי וממנגנוני הביטחון של הרשות הפלסטינית. בשנת 2002, אחרי הריגת סלאח שחאדה באינתיפאדה השנייה נחשף המנגנון, עקב רצון חמאס ליצור דה-לגיטימציה לישראל. בשנת 2004 פעלה הסברת חמאס בהיקף רחב, שכלל פעילים צבאיים שהוכשרו בתקשורת כדי להפיץ מסרים בעולם נגד ישראל. חלק מפעילים אלה נהרגו בפעילות צה"ל ברצועת עזה.
ב-2007 השתלט חמאס על עזה והקים ערוץ טלוויזיה, ערוץ רדיו ועיתונות כתובה. כדובר הזרוע הצבאית של חמאס מונה אבו עוביידה, וחשבונותיו בפייסבוק ובטוויטר נסגרו שוב ושוב. במבצע צוק איתן חשף צה"ל ששמו של אבו עוביידה הוא חד'יפה סמיר עבדאללה אל-כחלות, וחזר וחשף את שמו במלחמת חרבות ברזל.
ב-2005 הקים פתחי חאמד את ערוץ הטלוויזיה אל-אקצא, וב-2008 פגע צה"ל בערוץ במבצע עופרת יצוקה. ב-2012 פעל שוב הערוץ מאולפן חדש, וב-2018 תקף צה"ל את תשתיות הערוץ. חמאס שיקם את תשתית התקשורת, ופתח ערוצי תקשורת מחוץ לישראל, על מנת לשמר את קשריו עם העולם הערבי ועם פלסטינים מחוץ לישראל. חמאס גם הפיץ את עיתונו ללא תשלום, על מנת לקבוע את סדר היום הפלסטיני. לאחר מכן הפיץ חמאס את שבועון "אלרא'י", שהפך לסוכנות הידיעות הממשלתית של חמאס.
חמאס הציג כניצחון כל עימות שלו עם צה"ל, והקים את תחנת הרדיו אל-קודס בלבנון, רדיו אל-קוראן אל-כרים בעזה ומקומון עזתי. ב-2019 עבר חמאס לפעילות ברשתות חברתיות על מנת לצמצם את הוצאותיו.
פאוזי ברהום הוא דובר חמאס הרשמי והוותיק ביותר. משפחתו עסקה בחפירת מנהרות הברחה רבות ממצרים לישראל, והוא היה בין 415 מגורשי חמאס וג'יהאד אסלאמי ללבנון.
מ-2015 עומד סלאמה מערוף בראש מערך ההסברה של ממשלת חמאס. מערך ההסברה מגדיר כל מקום שהותקף על ידי ישראל כאזור תפילה, טוען שההרוגים הם אזרחים ולא פעילי צבא, ועוקב אחרי כל הודעה של ישראל. מערך ההסברה של חמאס מבוסס על יצירת מידע כוזב. שבעת דוברי חמאס הבולטים הם חאזם קאסם, סלאמה מערוף, טאהר אלנונו, פאוזי ברהום, אבו עוביידה, אשרף אלקדרה ועבד אללטיף אל-קאנוע. לפי דוקטרינת חמאס והאחים המוסלמים, הריגת פעיל היא מתנה עבורו, משום שחמאס הוא תנועה דתית קיצונית.
ב-17 באוגוסט 2024 נטש בכיר חמאס אוסאמה חמדאן ריאיון ב-CNN ממקום מושבו בקטר, אחרי שהמגיש ג'ים סקיטו (אנ') שאל אותו אם חמאס נושא באחריות למותם של רבבות עזתים במלחמת חרבות ברזל.
באוגוסט 2024 חשף צה"ל כי חמאס זייף סקר שערך במרץ 2024 ח'ליל שקאקי על שיעור התמיכה של העזתים ביציאת חמאס למתקפת אוקטובר 2023. לפי תוצאת האמת, 64.4% סברו שהחלטת חמאס לתקוף את ישראל לא הייתה נכונה.
בתגובה למערך ההסברה של חמאס, התחזה אלי יפרח מישראל לאילון פרי, ופרסם בג'ואיש כרוניקל על כוונת יחיא סנוואר להבריח את עצמו לסיני עם חטופים ישראלים דרך ציר פילדלפי. פרי פוטר מהעיתון, וחבר הכנסת מאיר כהן דרש לחקור איך הגיעה הידיעה לפרי.
הערות שוליים

1 2 3 4 5 6 7 8  אמיר בוחבוט ‏, מפלצת של תעמולה ולוחמה פסיכולוגית: כך פועל מערך ההסברה של חמאס , באתר וואלה, 17 באוגוסט 2024
↑  רועי קייס, ישראל חשפה את דובר הזרוע הצבאית?, באתר ynet, 25 ביולי 2014
↑  יואב זיתון, דובר צה"ל בערבית פרסם (שוב) את שמו האמיתי ותמונתו של דובר חמאס: "אתה חשוף", באתר ynet, 25 באוקטובר 2023
↑  עינב חלבי, ראש לשכת ההסברה הממשלתית בעזה: "בניגוד לטענות ישראל, צה"ל טובח במשפחות", באתר ynet, 9 באוקטובר 2023
↑  דסק קשת 12, ‏"אין הבדל מהותי בין תורת הגזע הנאצית או דעאש לבין חמאס", באתר ‏מאקו‏, 24 בדצמבר 2023
↑  וואלה תרבות‏, מה גרם לבכיר חמאס להשתולל ולפוצץ את הריאיון ב-CNN? צפו, באתר וואלה, 18 באוגוסט 2024
↑  עינב חלבי, יואב זיתון, צה"ל חשף: חמאס זייף את סקרי דעת הקהל בעזה. נתוני האמת: התמיכה בארגון בשפל, באתר ynet, 29 באוגוסט 2024
↑  ynet, בתום חקירת העיתון הבריטי: הכתב שדיווח על "תוכנית להברחת חטופים לאיראן" פוטר, באתר ynet, 14 בספטמבר 2024
↑  בנצי רובין, ‏דליפת מידע מסווג: באופוזיציה דורשים לחקור - "מקרי שתואם את הנרטיב של נתניהו?", באתר מעריב אונליין, 9 בספטמבר 2024
| מיסאינפורמציה |
| --- | --- | --- |
| מושגי יסוד | מיסאינפורמציה • דיסאינפורמציה • פוסט-אמת • פסאודו-מדע • אנטי-מדע • תאוריית קשר • שכתוב ההיסטוריה • אמיתנות (אנ') • תעמולה • שמועה • שקר |  |
| תקשורת | פייק ניוז • מפלגתנות (אנ') • חדשות סאטיריות (אנ') • עיתונות צהובה • שערורייה עיתונאית • שופר • תקשורת מגויסת • מסגור • הטיות פוליטיות בתקשורת • ספירלת השתיקה • תיבת תהודה • בועת הפילטר • מידע כוזב על מגפת הקורונה • מערך ההסברה של החמאס |  |
| מכחישנות | הכחשת המציאות • הכחשת שינוי האקלים • התנגדות לחיסונים • הכחשת איידס • הכחשת השואה • הכחשת רצח העם הארמני |  |
| בישראל | תאוריות הקשר על רצח יצחק רבין • תאוריות קשר הקשורות לחיות בישראל • מידע כוזב במלחמת חרבות ברזל • הכחשת טבח שבעה באוקטובר |  |
| שיווק | תוכן שיווקי • קליקבייט • פרסום סמוי |  |
| אוריינות מידע | אוריינות מידע (אנ') • אוריינות מדיה • אוריינות דיגיטלית • הפדרציה הבין-לאומית של ארגוני ספריות ומוסדות • הערכת מקורות • בדיקת CRAAP • מכון דוידסון לחינוך מדעי |  |
| בדיקת עובדות | בדיקת עובדות • רשת בדיקת העובדות הבין-לאומית • מהצד השני עם גיא זהר • לא רלוונטי • המשרוקית • פייק ריפורטר • סנופס • מכסחי המיתוסים |  |
מנצחי מרוצי ספרינט בפורמולה 1

אליפות הפורמולה 1 היא התחרות הבכירה ביותר בתוכנית השלבים הגלובלית של הפדרציה הבין-לאומית לרכב (FIA) שמתקיימת מאז שנת 1950. בכל עונה מתקיימים מספר מרוצי גרנד פרי, שתוצאותיהם מחושבות באליפות נהגים, ובמקביל לאליפות יצרנים.
החל משנת 2021 משולבים בכל עונה מספר מרוצי ספרינט. מרוץ ספרינט נמשך 30 דקות בלבד ומזכה את שמונת הנהגים המדורגים ראשונים בנקודות, שמצטרפות לחישוב הנקודות הכולל בעונה. בשתי העונות הראשונות התיקקמו שלושה מרוצי ספרינט בכל עונה. החל מעונת 2023 גדל המספר לשישה מרוצים בעונה.
נהגים

| --- | --- |
*: נהג פעיל
‡: נהג שזכה באליפות הפורמולה 1
†: אלוף מכהן
| דירוג | נהג | מדינה | ניצחונות | עונות בהן היה פעיל | ניצחון ראשון בספרינט | ניצחון אחרון בספרינט |
| --- | --- | --- | --- | --- | --- | --- |
| 1 | מקס ורסטאפן† | הולנד הולנד | 11 | 2015– | גרנד פרי בריטניה | גרנד פרי ארצות הברית |
| 2 | ולטרי בוטאס* | פינלנד פינלנד | 2 | 2013–2024 | גרנד פרי איטליה | גרנד פרי ברזיל |
| 2 | אוסקר פיאסטרי* | אוסטרליה אוסטרליה | 2 | 2023– | גרנד פרי קטר | גרנד פרי קטר |
| 4 | ג'ורג' ראסל* | בריטניה בריטניה | 1 | 2019– | גרנד פרי ברזיל | גרנד פרי ברזיל |
| 4 | סרחיו פרס* | מקסיקו מקסיקו | 1 | 2011– | גרנד פרי אזרבייג'ן | גרנד פרי אזרבייג'ן |
| 4 | לנדו נוריס* | בריטניה בריטניה | 1 | 2019– | גרנד פרי ברזיל | גרנד פרי ברזיל |
מקור:
מנצחים לפי קבוצה

| דירוג | יצרן | ניצחונות | מס' נהגים |
| --- | --- | --- | --- |
| 1 | אוסטריה רד בול | 12 | 2 |
| 2 | גרמניה מרצדס | 3 | 2 |
| 3 | בריטניה מקלארן | 3 | 2 |
מנצחים לפי מדינה

| --- | --- |
כתב מודגש: נהג פעיל
| דירוג | מדינה | ניצחונות | נהג(ים) | מס' נהגים |
| --- | --- | --- | --- | --- |
| 1 | הולנד הולנד | 11 | מקס ורסטאפן (11) | 1 |
| 2 | פינלנד פינלנד | 2 | ולטרי בוטאס (2) | 1 |
| 2 | אוסטרליה אוסטרליה | 2 | אוסקר פיאסטרי (2) | 1 |
| 2 | בריטניה בריטניה | 2 | ג'ורג' ראסל (1), לנדו נוריס (1) | 2 |
| 5 | מקסיקו מקסיקו | 1 | סרחיו פרס (1) | 1 |
מספר ניצחונות לפי עונה

| --- | --- |
: נהג פעיל
כתב מודגש: נהג שזכה באליפות הנהגים באותה עונה
| שנה | נהג(ים) | קבוצה | ניצחונות | מרוצי ספרינט | אחוז |
| --- | --- | --- | --- | --- | --- |
| 2021 | פינלנד ולטרי בוטאס | מרצדס | 2 | 3 | 66.67% |
| 2022 | הולנד מקס ורסטאפן | רד בול-RBPT | 2 | 3 | 66.67% |
| 2023 | הולנד מקס ורסטאפן | רד בול-הונדה RBPT | 4 | 6 | 66.67% |
| 2024 | הולנד מקס ורסטאפן | רד בול-הונדה RBPT | 4 | 6 | 66.67% |
מנצחים לפי מרוץ

| עונה | מרוץ | מנצח ספרינט | קבוצה |
| --- | --- | --- | --- |
| 2021 | בריטניה גרנד פרי בריטניה | הולנד מקס ורסטאפן | רד בול |
| 2021 | איטליה גרנד פרי איטליה | פינלנד ולטרי בוטאס | מרצדס |
| 2021 | ברזיל גרנד פרי סאו פאולו | פינלנד ולטרי בוטאס | מרצדס |
| 2022 | איטליה גרנד פרי אמיליה-רומאניה | הולנד מקס ורסטאפן | רד בול |
| 2022 | אוסטריה גרנד פרי אוסטריה | הולנד מקס ורסטאפן | רד בול |
| 2022 | ברזיל גרנד פרי סאו פאולו | בריטניה ג'ורג' ראסל | מרצדס |
| 2023 | אזרבייג'ן גרנד פרי אזרבייג'ן | מקסיקו סרחיו פרס | רד בול |
| 2023 | אוסטריה גרנד פרי אוסטריה | הולנד מקס ורסטאפן | רד בול |
| 2023 | בלגיה גרנד פרי בלגיה | הולנד מקס ורסטאפן | רד בול |
| 2023 | קטר (מדינה) גרנד פרי קטר | אוסטרליה אוסקר פיאסטרי | מקלארן |
| 2023 | ארצות הברית גרנד פרי ארצות הברית | הולנד מקס ורסטאפן | רד בול |
| 2023 | ברזיל גרנד פרי סאו פאולו | הולנד מקס ורסטאפן | רד בול |
| 2024 | הרפובליקה העממית של סין גרנד פרי סין | הולנד מקס ורסטאפן | רד בול |
| 2024 | ארצות הברית גרנד פרי מיאמי | הולנד מקס ורסטאפן | רד בול |
| 2024 | אוסטריה גרנד פרי אוסטריה | הולנד מקס ורסטאפן | רד בול |
| 2024 | ארצות הברית גרנד פרי ארצות הברית | הולנד מקס ורסטאפן | רד בול |
| 2024 | ברזיל גרנד פרי סאו פאולו | בריטניה לנדו נוריס | מקלארן |
| 2024 | קטר (מדינה) גרנד פרי קטר | אוסטרליה אוסקר פיאסטרי | מקלארן |
ראו גם

מנצחי מרוצים בפורמולה 1
הערות שוליים

↑  Everything you need to know about the F1 Sprint format as it returns this weekend at Interlagos, Formula1.com, 9 September 2024
↑  EXPLAINED: Everything you need to know about the 2023 F1 Sprint format, Formula1.com, 25 April 2023
↑  "Statistics Drivers – Sprint – Wins". StatsF1.com. נבדק ב-2024-05-06.
Id Tech 7

| --- | --- |
תמונת מסך מהמשחק "דום הנצחי" שיצא בשנת 2020, הראשון להשתמש במנוע
תמונת מסך מהמשחק "דום הנצחי" שיצא בשנת 2020, הראשון להשתמש במנוע
 מפתח:  id Software
 מחזור חיים:  2020–הווה (כ־4 שנים)
 מערכת הפעלה:  Microsoft Windows   פלייסטיישן 5   Xbox Series X/S   Google Stadia   נינטנדו סוויץ'
 נכתבה בשפות:  C++
 סוג רישיון:  קנייני
 קטגוריה:  מנוע משחק
id Tech 7 הוא מנוע גרפי אשר פותח על ידי חברת id Software ונחשב לממשיך דרכו של id Tech 6, כחלק מסדרת מנועי המשחק id Tech פרי פיתוחה של החברה. המנוע פותח עבור משחק הווידאו "דום הנצחי" והודגם לראשונה בכנס QuakeCon של שנת 2018, שבמסגרתו הוכרז המשחק רשמית.
המשחק אינדיאנה ג'ונס והמעגל הגדול משתמש בפיצול (Fork) של המנוע, שנקרא בשם "Motor".
תכונות

גרסת המחשב האישי של המנוע פותחה על בסיס ממשק תכנות היישומים (API) הגרפי Vulkan בלבד, מה שציין את "פרידת" המפתחים מממשק OpenGL הוותיק ששימש את החברה מאז Quake engine. לטענת המפתחים, המנוע מציג דיוק גדול יותר בהצגה ועיבוד של טקסטורות, ופירוט גאומטרי מדויק יותר פי 10 מאשר קודמו. כמו כן, שילבו המפתחים במנוע המשחק תמיכה במערכת שנקראת "Destructible Demons", שבמסגרתה לא רק סביבת המשחק ניתנת להריסה אלא גם האויב עצמו; גוף האויב נפצע, מתפרק ומאבד איברים בהדרגה ככל שהוא סופג נזק מהשחקן. מערכת זו שולבה בהצלחה ב"דום הנצחי" ובעזרתה יוכל השחקן לקבל אינדיקציה על מצבם של האויבים בזמן הקרב.
תמיכה בהתוויית קרניים בזמן אמת וכן באלגוריתם DLSS של נוידיה התווספה ביוני 2021.
בין יתר התכונות, השיפורים הגרפיים ושיפורי הביצועים שהמנוע מציג לעומת קודמו, נמנים:
המנוע מכיל מיליון שורות קוד פחות יותר מאשר קודמו עקב השמטת התמיכה ב-OpenGL.
הצללה ותאורה מאוחדת מבוססת HDR.
תמיכה מלאה במסכים מבוססי HDR בכל הפלטפורמות (בהינתן התקן תצוגה שתומך בכך).
הוספת טכניקות נוספות לרינדור מבוסס פיזיקה (Physically based rendering).
דיוק גדול יותר בהצגת טקסטורות ופירוט גאומטרי מדויק יותר, הנובעים מהסרת טכנולוגיית MegaTexture/Virtual Texturing שהוצגה עוד בימי id Tech 4.
תאורה גלובלית (Global illumination) באיכות טובה יותר.
מערכת חלקיקים משופרת יותר שמאפשרת למעבד הגרפי לרנדר יותר חלקיקים, על מנת ליצור, לדוגמה, אפקטי התפוצצויות מרשימים יותר.
תמיכה בקצב פריימים של עד 1000 פריימים לשנייה, לעומת 250 במנוע הקודם.
מערכת חלוקת המשימות למשאבי המערכת שוכתבה, על מנת לנצל את ליבות המעבד המרכזי ביעילות רבה יותר. בין היתר, במנוע אין תהליכון ראשי יחיד הלוקח על עצמו את עבודת הרינדור; העבודה מחולקת בין "Jobs" שונים, המחולקים באופן שווה בין הליבות, כאשר לכל Job יש תהליכון ראשי משלו.
אפקטי post-processing משופרים לרבות אפקט "טשטוש תנועה" משופר, ודיוק גבוה יותר בהחלקת קצוות (Anti-aliasing).
תמיכה בגודל כפול של שלבים מאשר המנוע הקודם.
הזרמת תמונה טובה יותר.
מערכת decals משופרת ורמת פירוט גבוהה יותר.
קיצור משמעותי של זמני טעינת השלבים, גם לאחר מוות של השחקן.
תמיכה באלגוריתם DLSS גרסה 2.3 של אנוידיה (עבור חומרה נתמכת).
השתקפויות מותוויות-קרניים בזמן אמת (עבור חומרה נתמכת: פלייסטיישן 5, Xbox Series X בלבד (לא Series S), ומחשב אישי בעל כרטיס גרפי התומך בהתויית קרניים בזמן אמת ברמת החומרה)
משחקים המשתמשים במנוע

דום הנצחי (2020) - id Software
אינדיאנה ג'ונס והמעגל הגדול (2024) - MachineGames
ראו גם

id Tech 6
CryEngine
Unreal Engine 5
הערות שוליים

1 2  John Papadopoulos, DOOM Eternal tech details: id Tech 7 can display 10 times higher geometric detail, demons will be destructible, DSOGaming, ‏2018-08-10 (באנגלית אמריקאית)
↑  סטיב בוקסר, Indiana Jones and the Great Circle review: most cinematic game ever made | Creative Bloq, Creative Bloq, ‏6 בדצמבר 2024
↑  https://twitter.com/billykhan/status/1028133659168186368, Twitter
↑  דבריו של אקסל גנייטינג, חבר בצוות הפיתוח של מנוע המשחק, באתר Twitter
| משחקי חברת id Software |
| --- | --- | --- |
| Wolfenstein | Wolfenstein 3D (הרחבה: Spear Of Destiny)‏ • Return to Castle Wolfenstein‏ • Wolfenstein: Enemy Territory‏ • Wolfenstein (2009)‎ |  |
| סדרת DOOM | דום • דום II: גיהנום על כדור הארץ • דום 3 • דום (2016) • דום הנצחי |  |
| סדרת Quake | Quake‏ • Quake 2‏ • Quake 3: Arena‏ • Quake 4‏ • Enemy Territory: Quake Wars‏ • Quake Live‏ • Quake Champions |  |
| סדרת Rage | Rage 2 • Rage |  |
| משחקים אחרים | דייב המסוכן • קומנדר קין • Heretic‏/Hexen‏/Hexen II‏ |  |
| מנועי משחק | Doom Engine‏ • Quake Engine (id Tech 1)‏ • id Tech 2‏ • id Tech 3‏ • id Tech 4‏ • id Tech 5‏ • id Tech 6‏ • id Tech 7‏ |  |
כוכבי יצחק

שער כוכבי יצחק משנת 1847
כוכבי יצחק הוא שמו של מאסף או כתב עת עברי שיצא לאור בווינה בשנים 1845–1872 על ידי מנדל שטרן ובשנים 1872–1873 על ידי מ. וייסמן (חיות), במקביל להופעתו של המאסף כרם חמד. במאסף הופיעו יצירות ספרותיות מקוריות ומתורגמות, בין השאר של חכמי הדור כאהרן ילינק, שמואל דוד לוצאטו, רחל מורפורגו, והיינריך היינה, וחכמים קדמונים כאלעזר בן יהודה מוורמס.
על שמו של כתב העת נקרא רחוב בתל אביב.
הערות שוליים

↑  ריצ'רד גוטהייל ויצחק ברוידה, ‏"KOKEBE YIẒḤAḲ", במהדורת 1901–1906 של האנציקלופדיה היהודית (באנגלית)
↑  יהושע טרכטנברג (אנ'), Jewish Magic and Superstition, ‏1939 (באנגלית)
ערך זה הוא קצרמרבנושא כתבי עת. אתם מוזמנים לתרום לוויקיפדיה ו.
קיין (מתאבק)

גלן תומאס ג'ייקובס (באנגלית: Glen Thomas Jacobs; נולד ב-26 באפריל 1967), הידוע יותר בשם הבמה שלו קיין, הוא פוליטיקאי ומתאבק מקצועי לשעבר יהודי-אמריקאי, שהופיע בארגון ההיאבקות WWE בתוכנית הדגל RAW. ג'ייקובס מכהן כיום כראש עיריית נוקס קאונטי שבטנסי, ארצות הברית.
בשנת 2018 נכנס לפוליטיקה והצטרף למפלגה הרפובליקנית ובאוגוסט 2018 נבחר ברוב של 66% לכהן כראש עיריית נוקס קאונטי שבמדינת טנסי. הוא המתאבק השני בהיסטוריה שהופך לראש עיר. הראשון היה ג'סי ונטורה, ששימש כראש עיריית ברוקלין פארק שבמינסוטה בשנים 1991–1995.
קיין השתתף בקולנוע ובטלוויזיה בתפקידים קטנים ספורים בסצנות פעולה. את הקרדיט בכתוביות קיבל לעיתים בשם הבמה שלו ולעיתים בשמו האמיתי.
קריירה ספורטיבית > גימיקים מוקדמים

| --- | --- |

 לידה:  בסיס חיל האוויר טורחון, טורחון דה ארדוז (ספ'), הקהילה האוטונומית מדריד, ספרד
 שם במה:  קיין
 כינוי:  המפלצת האדומה הגדולה השד המועדף על השטן המכונה האדומה הגדולה, האיש המכונה הגדול
 משקל:  146 ק"ג
 גובה:  2.13 מטר
 תפקיד:  ראש עירייה (2018) 
 קריירה מקצוענית:  18 ביוני 1992 – הווה (32 שנים)
 מאמנים:  דין מלנקו ג'ף בראדלי ריי קנדי
 ליגות:  WWE ECW USWA SMW
 תרגילי סיום:  צ'וקסלאם טומבסטון פיילדרייבר סייד סלאם ג'אמפינג קלוזליין קלו הולד
 היכל התהילה:  2021
 
ג'ייקובס נולד בטורחון דה ארדוז (ספ'), הקהילה האוטונומית מדריד שבספרד. ג'ייקובס החל להתאבק בשנת 1992 בארגון היאבקות השולי "SMW" ושם זכה בתואר אלוף הזוגות של הארגון. לאחר מכן עבר ג'ייקובס לארגון "USWA" שם זכה באליפות העולם של USWA. בשנת 1995, ה-WWF (לימים WWE) החתימו אותו והוא החל להופיע בתור הדמות "ד"ר אייזיק יאנקם", רופא שיניים. הוא הוצג בתור רופא השיניים הפרטי של הדמות ג'רי לולר ביוני 1995, סייע לו מול ברט הארט, והתאבק מול הארט במספר מקרים. בקרב הראשון שלהם באוגוסט 1995, ג'ייקובס נפסל כשחנק את הארט בעזרת החבלים. הוא המשיך להתאבק מול הארט, אך בעיקר הפסיד פרט לכך. בספטמבר 1996, הגימיק ננטש, וכעבור חודש, הפרשן ג'ים רוס הציג את ג'ייקובס ועוד מתאבק בתור רייזר ראמון, ואת ג'ייקובס בתור "דיזל"- דמותו של קווין נאש, שעזב את הארגון לטובת ה-WCW, על מנת ללעוג לעובדים לשעבר של החברה. הדמויות לא צלחו ונתקלו בביקורת קשה. אך ג'ייקובס קיבל הזדמנות גדולה יותר לאחר שמספר מתאבקים עברו אל הארגון היריב: WCW. ג'ייקובס קיבל דמות חדשה בשם "קיין" וגילם את אחיו האובד של הדמות הוותיקה והפופולרית "הקברן".
WWE

פרק זה טעון שכתוב. אנא תרמו לוויקיפדיה . ייתכן שתמצאו פירוט בדף השיחה. הסיבה היא פירוט יתר וניסוחים לא אנציקלופדיים.